ΕΛΛΗΝΙΚΗ ΔΗΜΟΚΡΑΤΙΑ

ΥΠΟΥΡΓΕΙΟ ΠΑΙΔΕΙΑΣ,

ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ

ΠΕΡΙΦΕΡΕΙΑΚΗ ΔΙΕΥΘΥΝΣΗ

Α/ΘΜΙΑΣ & Β/ΘΜΙΑΣ ΕΚΠΑΙΔΕΥΣΗΣ

ΚΕΝΤΡΙΚΗΣ ΜΑΚΕΔΟΝΙΑΣ

Δ/ΝΣΗ Β/ΘΜΙΑΣ ΕΚΠ/ΣΗΣ Ν. ΗΜΑΘΙΑΣ

**ΕΠΑ.Λ ΑΛΕΞΑΝΔΡΕΙΑΣ**

ΠΑΡΟΔΟΣ 28ης ΟΚΤΩΒΡΙΟΥ Τ.Κ. 59300

ΤΗΛ 2333026729

FAX 2333026760

mail@1epal-alexandr.ima.sch.gr

Πληροφορίες: Πλατσάς Βασίλειος

Τηλ: 6977 968 809

**Αλεξάνδρεια, 5/02/2019**

**Αριθ. Πρωτ.: 58**

**ΠΡΟΣ:** Δ.Δ.Ε ΗΜΑΘΙΑΣ

 (για ανάρτηση στην ιστοσελίδα)

**ΥΠΟΨΗ:** ΓΡΑΦΕΙΩΝ ΓΕΝΙΚΟΥ ΤΟΥΡΙΣΜΟΥ

**Θέμα: «Πρόσκληση κατάθεσης οικονομικής προσφοράς για μετακίνηση στο Ευρωπαϊκό πρόγραμμα: ERASMUS +»**

Το **ΕΠΑ.Λ Αλεξάνδρειας** ζητά κατάθεση ενσφράγιστων προσφορών, σύμφωνα με την 33120/ΓΔ4/28-02-2017 Υ.Α., ΦΕΚ 681 τ.Β΄/06-03-2017, άρθρο 13, για την πραγματοποίηση μετακινήσεων, στo πλαίσιο του Ευρωπαϊκού Προγράμματος ΚΑ229 ERASMUS+ με κωδικό: 2018-1-TR01-KA229-058185\_6 και τίτλο «My Culture-Your Culture-Our Culture» στο οποίο συμμετέχει.

Αντικείμενο του διαγωνισμού είναι η ανάδειξη της πιο αξιόλογης οικονομικά και ποιοτικά προσφοράς ταξιδιωτικού γραφείου για τη διοργάνωση των μετακινήσεων.

Οι μετακινήσεις προγραμματίζεται να πραγματοποιηθούν την Κυριακή 19 Μαΐου 2019 και το Σάββατο 25 Μαΐου 2019.

Τα στοιχεία που αφορούν τις μετακινήσεις και θα ληφθούν υπόψη για την κατάθεση των προσφορών, είναι:

1. **Αεροπορικά εισιτήρια** για την μετακίνηση επτά(7) σε σύνολο εκπαιδευτικών και μαθητών από τη Θεσσαλονίκη για το**Faro** της Πορτογαλίας την Κυριακή 19 Μαΐου 2019 και επιστροφή από το Faro στη Θεσσαλονίκη το Σάββατο 25 Μαΐου 2019.
2. Ταξιδιωτική ασφάλεια αστικής επαγγελματικής ευθύνης.

**1. ΔΙΚΑΙΩΜΑ ΣΥΜΜΕΤΟΧΗΣ:** Δικαίωμα συμμετοχής στο διαγωνισμό έχουν όλα τα ταξιδιωτικά γραφεία, που πληρούν τις κατά νόμο προϋποθέσεις για την παροχή της εν λόγω υπηρεσίας.

**2. ΣΥΝΤΑΞΗ ΚΑΙ ΥΠΟΒΟΛΗ ΠΡΟΣΦΟΡΩΝ:** Οι προσφορές θα υποβληθούν στο ΕΠΑ.Λ. ΑΛΕΞΑΝΔΡΕΙΑΣ (ταχυδρομική διεύθυνση ΠΑΡΟΔΟΣ 28ης ΟΚΤΩΒΡΙΟΥ Τ.Κ. 59300)σε κλειστό φάκελο, έως και την Δευτέρα 11 Φεβρουαρίου 2019 και ώρα 11:00πμ. Στο φάκελο, εκτός από την προσφορά, θα πρέπει απαραίτητα να περιλαμβάνεται και υπεύθυνη δήλωση ότι το ταξιδιωτικό γραφείο διαθέτει το ειδικό σήμα λειτουργίας το οποίο βρίσκεται σε ισχύ.

Επίσης στην προσφορά θα πρέπει υποχρεωτικά να καταγράφονται:

i. η τελική συνολική τιμή της προσφοράς και

ii. η υποχρεωτική ασφάλιση ευθύνης του διοργανωτή σύμφωνα με την κείμενη νομοθεσία.

Οι προσφορές πρέπει να είναι καθαρογραμμένες και να μην υπάρχουν σε αυτές στοιχεία που να καθιστούν ασαφή την προσφορά, όπως ξύσματα, σβησίματα, προσθήκες ή διορθώσεις. Εάν στην προσφορά υπάρχει οποιαδήποτε διόρθωση ή προσθήκη, θα πρέπει αυτή να είναι καθαρογραμμένη και να υπάρχει η μονογραφή από τον προσφέροντα. Διαφορετικά, εάν οι προσθήκες – διορθώσεις κλπ. που υπάρχουν, κατά την κρίση της επιτροπής αξιολόγησης, καθιστούν ασαφή την προσφορά, αυτή θα απορρίπτεται για τους συγκεκριμένους λόγους.

Παρακαλούμε να μας αποστείλετε την προσφορά, με έναν από τους παρακάτω τρόπους:

i. Προσωπικά ή με εκπρόσωπο του πρακτορείου στο σχολείο.

ii. Με συστημένη ταχυδρομική επιστολή που θα απευθύνεται στο σχολείο.

Οι εκπρόθεσμες προσφορές δεν λαμβάνονται υπόψη και επιστρέφονται χωρίς να αποσφραγισθούν, έστω και εάν η καθυστερημένη λήψη οφείλεται στην υπηρεσία αποστολής και λήψης του φακέλου (ταχυδρομείο, διανομείς ή μέσα συγκοινωνίας).

Όλα τα επισυναπτόμενα δικαιολογητικά πρέπει να περιέχονται στο φάκελο που κατατίθεται στο σχολείο (εγκύκλιος 190919/25-11-2014/Δνση Σπουδών, Προγραμμάτων και Οργάνωσης Δ.Ε./Υ.ΠΑΙ.Θ.), διαφορετικά συντρέχει λόγος ακυρότητας της προσφοράς.

**3. ΑΞΙΟΛΟΓΗΣΗ ΤΩΝ ΠΡΟΣΦΟΡΩΝ:** Η αξιολόγηση των προσφορών θα γίνει από την Επιτροπή που έχει συγκροτηθεί για το συγκεκριμένο σκοπό σε διαδικασία που θα περιλαμβάνει τα παρακάτω στάδια:

i. Παραλαβή φακέλων με τις προσφορές

ii. Αποσφράγιση των φακέλων το μεσημέρι (13:00μμ) της Δευτέρας 11 Φεβρουαρίου 2019.

iii. Έλεγχος πληρότητας των στοιχείων

iv. Αξιολόγηση οικονομικών και ποιοτικών στοιχείων των προσφορών

v. Επιλογή του αναδόχου ταξιδιωτικού γραφείου.

**4. ΕΠΙΛΟΓΗ ΑΝΑΔΟΧΟΥ:** Για την αξιολόγηση των προσφορών, την επιλογή της πλέον συμφέρουσας προσφοράς και την ανακήρυξη του αναδόχου ταξιδιωτικού γραφείου, σύμφωνα με τη σχετική Υπουργική απόφαση συγκροτείται στο σχολείο, με πράξη της Διευθύντριας, επιτροπή η οποία αποτελείται από την ίδια ως Πρόεδρο, δύο από τους συνοδούς εκπαιδευτικούς που ορίζονται από το Σύλλογο Διδασκόντων του σχολείου, έναν εκπρόσωπο του Συλλόγου Γονέων και Κηδεμόνων και έναν εκπρόσωπο του 15μελούς μαθητικού συμβουλίου του ΕΠΑ.Λ. Αλεξάνδρειας. Σύμφωνα με τα ως άνω οριζόμενα η επιτροπή αξιολόγησης είναι πενταμελής.

Η επιτροπή έχει την αρμοδιότητα και την ευθύνη επιλογής του ταξιδιωτικού γραφείου που θα οργανώσει τις μετακινήσεις.

Η επιλογή του πρακτορείου θα καταγραφεί σε σχετικό πρακτικό στο οποίο θα περιγράφονται με σαφήνεια τα κριτήρια της επιλογής. Το εν λόγω πρακτικό, εφόσον ζητηθεί, κοινοποιείται σε κάθε συμμετέχοντα ή/και έχοντα νόμιμο δικαίωμα προκειμένου να έχει τη δυνατότητα υποβολής ένστασης κατά της επιλογής εντός τριών (3) ημερών από τη σύνταξη του πρακτικού. Μετά την αξιολόγηση των προσφορών και την εξέταση των τυχόν ενστάσεων που έχουν υποβληθεί, θα γίνει η τελική επιλογή του ταξιδιωτικού γραφείου και μεταξύ αυτού και του σχολείου θα συνταχθεί σύμβαση οργανωμένου ταξιδιού (ιδιωτικό συμφωνητικό), σύμφωνα με την κείμενη νομοθεσία, που θα υπογραφεί από τα συμβαλλόμενα μέρη.

Στη σύμβαση θα περιλαμβάνονται απαραίτητα τα εξής:

i. Το εγκεκριμένο από το Σύλλογο Διδασκόντων αναλυτικό πρόγραμμα της μετακίνησης

ii. Η προσφερόμενη ασφάλεια αστικής επαγγελματικής ευθύνης.

iv. Το συνολικό κόστος της εκδρομής

**Αποδοχή Ρήτρας**: Επίσης το τουριστικό γραφείο που θα αναλάβει τη διοργάνωση της εκδρομής πρέπει να αποδεχθεί ότι στους οικονομικούς όρους της σύμβασης θα προβλέπεται ως ρήτρα για την σωστή εκτέλεση της εκδρομής **ποσοστό 15%** του συνολικού ποσού της εκδρομής. Το ποσό αυτό θα παρακρατηθεί και θα αποδοθεί στο πρακτορείο με τη λήξη της εκδρομής και την επιβεβαίωση της σωστής εκτέλεσης όλων των όρων που θα περιλαμβάνονται στη σύμβαση.

Το ΕΠΑ.Λ Αλεξάνδρειας είναι υποχρεωμένο να αναρτήσει στον πίνακα των ανακοινώσεων του σχολείου, όπως και στην ιστοσελίδα του, τις προσφορές των τουριστικών γραφείων, τη σύμβαση του οργανωμένου ταξιδιού που θα υπογραφεί, καθώς και τον αριθμό του ασφαλιστηρίου συμβολαίου αστικής επαγγελματικής ευθύνης.

**Η Δ/ντρια**

**Μαρία Χ. Προύσκα**